คือผมถ่ายเหลว+นิ่ม มาประมาน 3-4เดือนแล้วครับไม่ได้ท้องเสียแบบเป้นน้ำ แต่จะนิ่มไม่แข็ง หรือ บางทีก็เหลว แบบมันบดคือ3-4เดือนม้านี้ นับวันได้เลยที่จะถ่ายเป็นทรง ทั้งๆที่ทานอาหารปกติอีกอย่างคือมีอาการ ปวดช่วงใต้ลิ้นปี่เหมือนไมไ่ด้กินข้าว หรือ บางที ได้ยินเสียงลมตรงใต้ลิ้นปี่ หรือ เหนือสะดือ ไม่รู้ว่าเป็นอะไร เคยไปหามาแล้วนะครับ แต่ก็ไม่หายขาดมันเป็นๆหายๆ บางทีเหมือนจะหายก็ มาปวดแน่ๆจุกๆต่อ แต่ถ่ายเหลวนี่บ่อยอีกอย่าง อยากถามคุณหน่อยครับ ถ้ากรณีร้ายแรงแบบผมเป็นมะเร็งลำไส้ถ่ายอุจาระเล็กลง มันจะเล็กตลอดเลยมั้ย คือผม ถ่ายนิ่มจริง บางที่ก็ปกติ บางทีก็เล็กแปลกๆ
สวัสดีค่ะ อาการขับถ่ายเปลี่ยนแปลงคือถ่ายนิ่มขึ้น รูปทรงเปลี่ยนไป ปวดแน่นๆจุกๆดังกล่าวมานั้น อาจจะยังไม่ใช่อาการที่จำเพาะเจาะจงต่อโรคใด และยังไม่ได้เข้าข่ายกลุ่มอาการที่เหมือนกับการเป็นมะเร็งลำไส้ได้มากนักมะเร็งลำไส้ใหญ่เป็นมะเร็งที่เกิดกับส่วนใดส่วนหนึ่งในลำไส้ใหญ่รวมถึงส่วนต้นของทวารหนัก อาการอาจมาด้วย พฤติกรรมการขับถ่ายเปลี่ยนแปลงไปจากเดิม เช่นท้องผูกสลับท้องเสียและเป็นเรื้อรัง ถ่ายอุจจาระเป็นเลือด รู้สึกถ่ายไม่สุด ปวดท้อง รู้สึกแน่นอึดอัดบริเวณช่วงท้องเหมือนมีแก๊สในท้อง ท้องอืด อ่อนเพลีย เหนื่อยง่าย น้ำหนักลงโดยไม่มีสาเหตุหากยังไม่สบายใจ สามารถไปพบแพทย์เพื่อตรวจเพิ่มเติม และตรวจคัดกรองมะเร็งลำไส้ใหญ่ด้วยการตรวจหาเลือดในอุจจาระได้ เบื้องต้นเน้นรับประทานผัก ผลไม้ และธัญพืช ดื่มน้ำมากๆ หลีกเลี่ยงการดื่มแอลกอฮอล์และการสูบบุหรี่ และถ้ามีประวัติครอบครัวสายตรงเป็นมะเร็งลำไส้ใหญ่ ควรแจ้งให้แพทย์ทราบ เพื่อเป็นข้อมูลประกอบว่าจะต้องทำการตรวจคัดกรองด้วยการส่องกล้องทางเดินอาหารต่อไปหรือไม่